**Beszámoló**

az

Ernuszt Kelemen Gyermekvédelmi Intézményben

2011. évben végzett munkáról és a munkatervben rögzítettek

végrehajtásáról

1. a.) **Az intézmény székhelye**: 9721 Gencsapáti, Bem József u. 9.

b.) **Az intézmény további telephelyei**: 9721 Gencsapáti, Alkotmány u. 19.

 3. **Alapítás időpontja:** 1979. 11. 01. ( intézménytörténeti szempontból: 1957.)

 4. **Alapító okirat száma:** 125/2010. (VI.25.)

 5. **Működési területe**: Vas Megye

 6. **Az intézmény jogszabályban meghatározott közfeladata:**

A gyermekek védelméről és a gyámügyi igazgatásról szóló 1997. évi XXXI. törvény alapján:

Gyermekotthonban elhelyezettek ellátása 879040

 7**. Az intézmény fenntartó szerve**: Vas Megyei Önkormányzat

 8. **Az intézmény irányító szerve**: Vas Megyei Önkormányzat Közgyűlése

 9. **Az intézmény típusa**: otthont nyújtó gyermekvédelmi intézmény.

 Szakfeladatok megnevezése:

 - gyermekotthoni ellátás 879012-1

 - különleges gyermekotthoni ellátás 879014-1

 - speciális gyermekotthoni ellátás 879013-1

 - utógondozó otthoni ellátás 879015-1

 - egyéb szociális ellátás bentlakással 879039-1

 10.. **Kiegészítő tevékenység:** Munkahelyi étkeztetés 562917-2

 11. **Az intézmény kisegítő tevékenységet nem folytat**

12. **Az intézmény vállalkozási tevékenységet nem folytat**

13. Besorolása:

 Tevékenység jellege szerint: közintézmény

 Feladatellátáshoz gyakorolt funkció szerint: önállóan működő és gazdálkodó szerv

 14. **A költségvetés végrehajtására szolgáló számlaszám:** OTP 11747006-15420239

 **alszámlaszám:** OTP11747006-15420239-02130000

 15. **Az intézmény adószáma:** 15420239 – 1 – 18

**Az intézmény feladatai**

Az intézmény, feladatait az 1997. évi XXXI. törvény – a gyermekek védelméről és a gyámügyi igazgatásról, és a 15/ 1998. ( IV.30. ) NM. rendelet – a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól, és működésük feltételeiről szóló jogszabályok alapján látja el.

* Különleges ellátást nyújt a 0-3 éves korú gyermekvédelmi gondoskodás alatt állók részére,
* Otthont nyújtó ellátást biztosít az átmeneti és tartós nevelésbe vett 3-18 éves korú gyermekek részére,
* Különleges ellátást nyújt az átmeneti és tartós nevelésbe vett 3-18 éves korú, normál gyermekközösségben elhelyezhető, enyhe fokban értelmi fogyatékos gyermekek részére,
* Integrált elhelyezéssel ellátást biztosít a speciális ellátási igényű lányok számára.
* Befogadja a gyermekvédelmi gondoskodás alatt álló gyermeket és annak saját gyermekét,
* Befogadja és külső férőhelyen ellátásban részesíti az utógondozói ellátásban részesülő fiatalt és annak gyermekét,
* Utógondozói ellátásban részesíti külső férőhelyen történő ellátással azt a fiatal felnőttet, aki a gyermekvédelmi gondoskodásból kikerült, de az utógondozást igényli.

Az intézmény működési engedélyét a Vas Megyei Kormányhivatal Szociális és Gyámhivatala 2011. december 1-i hatállyal módosította. Az I. számú, SZGY/303-6/2011. számon kiadott működési engedély érvényessége 2012. március 31-ig, a II. számú, SZGY/32-4/2011. számon kiadott működési engedély érvényessége pedig határozatlan időre szól.

Változtatás továbbá, hogy az utógondozói ellátás esetében, utógondozói otthon helyébe, külső férőhelyen történő ellátási forma lépett, és az engedélyezett ellátotti létszám 111 főről 106 főre csökkent.

**Az intézmény szakmai egységei:**

* *Különleges gyermekotthon*

Két csoportban, 0-3 éves korú, összesen 8+8 gyermek befogadására, valamint 2 anya, gyermekével történő elhelyezésére nyújt lehetőséget.

* *Gyermekotthon*

Lakásotthoni elhelyezéssel 3-18 éves, összesen 5 x 12 gyermekotthont nyújtó ellátását biztosítja, családias körülmények között

* *Utógondozói ellátás külső férőhelyen*

Lakásotthoni elhelyezés mellett 18-24 éves korú, összesen 17 fiatal utógondozói ellátását biztosítja, valamint befogadja az utógondozói ellátásban részesülő fiatal felnőtt gyermekét, gyermekeit.

*Engedélyezett létszám összesen: 106 fő*

A 2011. évi munkánkat a törvényi szabályozás, az alapító okirat, az intézmény Szakmai Szabály Kódexe, valamint a 2011. évi munkaterv alapján végeztük.

1. **Gyermekvédelmi szakellátásban részesülők adatai**

***1/a. ) Ellátottak száma szakmai egységenként***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. félév
 | Január | Február | Március | Április | Május | Június | **félév során bekerülés** | **félév során kikerülés** |
| Különleges Gyermekotthon | 0-3 éves csecsemők | 15 | 15 | 15 | 15 | 17 | 16 | **8** | **7** |
| kiskorú anya + gyermek | 0 + 0 | 0 + 1 | 0 + 1 | 0 + 1 | 0 + 1 | 1 + 1 | **1 + 1** | **0 + 0** |
| Gyermekotthon lakásotthonai | 3-18 éves gyerekek | 59 | 59 | 59 | 59 | 58 | 56 | **1** | **4** |
| Utógondozói Otthon | 18-24 éves fiatalok | 9 | 5 | 5 | 5 | 5 | 3 | **1** | **7** |
| ug. anya + gyermeke | 3 + 3 | 3 + 3 | 3 + 3 | 3 + 3 | 3 + 3 | 3 + 3 | **0 + 0** | **0 + 0** |
| **összesen** | **89** | **86** | **86** | **86** | **87** | **83** | **12** | **18** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. félév
 | július | auguszt. | szept. | október | november | december | **év során bekerülés** | **év során kikerülés** |
| Különleges Gyermekotthon | 0-3 éves csecsemők | 13 | 12 | 14 | 14 | 11 | 10 | **12** | **17** |
| kiskorú anya + gyermek | 1+1 | 1+1 | 1+1 | 1+1 | 1+1 | 1+1 | **1+1** | **0+0** |
| Gyermekotthon lakásotthonai | 3-18 éves gyerekek | 57 | 52 | 52 | 52 | 57 | 58 | **6** | **7** |
| Utógondozói ellátás külső férőhelyen | 18-24 éves fiatalok | 2 | 2 | 2 | 2 | 2 | 2 | **1** | **8** |
| ug. anya + gyermeke | 3+3 | 3+3 | 3+3 | 3+3 | 2+2 | 2+2 | **0+0** | **1+1** |
| **összesen** | **80** | **74** | **76** | **76** | **76** | **76** | **21** | **34** |

Ellátási típust tekintve a gyermekotthonban ideiglenes hatályú elhelyezésre nincs engedélyünk, csak a különleges gyermekotthonban. Ide a csecsemőkorú gyermekek bekerülésükkor valamennyien ideiglenes hatállyal érkeztek. Tartós nevelt gyermekünk 1 fő volt, az ő örökbefogadása még az I. félév során megtörtént.

***1/b. ) Ellátottak száma ellátási - nevelési szükséglet szerint***

|  |  |  |  |  |  |  |
| --- | --- | --- | --- | --- | --- | --- |
| I.félév | Január | Február | Március | Április | Május | Június |
| Különleges * életkor miatt
* sajátos nevelési igényű
 | össz. | lány | össz. | lány | össz. | lány | össz. | lány | össz. | lány | össz. | lány |
| **18** | 10 | **19** | 11 | **18** | 11 | **18** | 11 | **21** | 13 | **20** | 12 |
| **19** | 7 | **19** | 7 | **20** | 8 | **20** | 8 | **20** | 8 | **20** | 8 |
| Normál szükségletű | **38** | 21 | **38** | 21 | **38** | 20 | **38** | 20 | **36** | 20 | **35** | 21 |
| Speciális szükségletű | **2** | 2 | **2** | 2 | **2** | 2 | **2** | 2 | **2** | 2 | **2** | 2 |

|  |  |  |  |  |  |  |
| --- | --- | --- | --- | --- | --- | --- |
| II.félév | Július | Augusztus | Szeptember | Október | November | December |
| Különleges * életkor miatt
* sajátos nevelési igényű
 | össz. | lány | össz. | lány | össz. | lány | össz. | lány | össz. | lány | össz. | lány |
| **16** | 10 | **15** | 9 | **17** | 10 | **17** | 10 | **13** | 5 | **12** | 5 |
| **20** | 8 | **20** | 10 | **21** | 11 | **21** | 11 | **21** | 11 | **21** | 11 |
| Normál szükségletű | **37** | 22 | **32** | 18 | **31** | 17 | **31** | 17 | **36** | 21 | **37** | 21 |
| Speciális szükségletű | **2** | 2 | **2** | 2 | **2** | 2 | **2** | 2 | **2** | 2 | **1** | 1 |

***1/c. ) Ellátottak száma korcsoportonként/nemenként***

|  |  |  |  |  |  |  |
| --- | --- | --- | --- | --- | --- | --- |
| I.félév | Január | Február | Március | Április | Május | Június |
|  | összesen | lány | összesen | lány | összesen | lány | összesen | lány | összesen | lány | összesen | lány |
| 0–3 éves | **18** | 10 | **19** | 11 | **18** | 11 | **18** | 11 | **21** | 13 | **20** | 12 |
| 3-6 éves | **14** | 9 | **14** | 9 | **15** | 9 | **15** | 9 | **14** | 9 | **15** | 10 |
| 6-14 éves | **38** | 16 | **38** | 16 | **38** | 16 | **38** | 16 | **38** | 16 | **37** | 16 |
| 14-18 éves | **7** | 4 | **7** | 4 | **7** | 4 | **7** | 4 | **6** | 4 | **5** | 4 |
| 18-24 éves | **12** | 7 | **8** | 6 | **8** | 6 | **8** | 6 | **8** | 6 | **6** | 5 |
| összesen | **89** | 46 | **86** | 46 | **86** | 46 | **86** | 46 | **87** | 48 | **83** | 47 |

|  |  |  |  |  |  |  |
| --- | --- | --- | --- | --- | --- | --- |
| II.félév | Július | Augusztus | Szeptember | Október | November | December |
|  | összesen | lány | összesen | lány | összesen | lány | összesen | lány | összesen | lány | összesen | lány |
| 0–3 éves | **16** | 10 | **15** | 9 | **17** | 10 | **17** | 10 | **13** | 5 | **12** | 5 |
| 3-6 éves | **16** | 11 | **16** | 11 | **16** | 11 | **16** | 11 | **17** | 12 | **19** | 12 |
| 6-14 éves | **37** | 16 | **34** | 15 | **34** | 15 | **34** | 15 | **35** | 16 | **35** | 16 |
| 14-18 éves | **6** | 4 | **4** | 3 | **4** | 3 | **4** | 3 | **7** | 5 | **6** | 4 |
| 18-24 éves | **5** | 4 | **5** | 4 | **5** | 4 | **5** | 4 | **4** | 3 | **4** | 3 |
| összesen | **80** | 45 | **74** | 43 | **76** | 44 | **76** | 44 | **76** | 41 | **76** | 40 |

1. **Személyi feltételek**

***2.a. ) Szakdolgozók, technikai dolgozók létszáma szakmai egységenként***

**Dolgozói létszám: 42 fő**

**Szakmai létszám: 39 fő**

 ebből 8 órás 38 fő

 4 órás 1 fő

**Nem szakmai létszám. 3 fő**

**Nyolc órás foglalkoztatásra átszámítva: 41.5 fő**

|  |  |  |  |
| --- | --- | --- | --- |
| ***szakmai egység*** | ***létszám*** | ***8 órás fogl.*** | ***4 órás fogl.*** |
| Technikai | gazdasági vezetőpénztáros-munkaü.ea.gépkocsivezető-karbantartó**összesen:** | 1 fő1 fő1 fő**3 fő** | ---**0 fő** |
| Különleges gyermekotthon | otthonvezető ( mint otthonvezető otthonvezető ( mint gondozó )csecsemőgongozófejlesztő pedagógustejkonyhavezető**összesen:** | 0,5 fő0,5 fő8 fő 1 fő1 fő**11 fő** | ----**-****0 fő** |
| Gyermekotthonilakásotthonok | otthonvezető ( mint otthonvezető otthonvezető ( mint nevelő )nevelőutógondozócsaládgondozó ( mint nevelő )gyermekfelügyelőigazgató ( mint nevelő )**összesen:** | 0,75 fő0,25 fő5 fő3 x 0,75 fő0,75 fő15 fő0,25 fő**24,25 fő** | -----1 fő-**1 fő** |
| Utógondozói otthon | utógondozó**összesen:** | 3 x 0,25 fő**0,75 fő** | -**0 fő** |
| Intézményi szinten | családgondozóigazgatógyermekvédelmi ügyintéző**összesen:** | 0,25 fő0,75 fő1 fő**2 fő** | ---**0 fő** |
| **ÖSSZESEN** |  | **41 fő** | **1 fő** |

*( Nyolc órás foglalkoztatás esetén a 0.25 fő 2 órát, a 0.5 fő 4 órát, a 0,75 fő 6 órát és kapcsolt munkakört jelent a jelölt munkakörben)*

Betöltetlen álláshelyünk nincs. Az engedélyezett létszámkeret az év során nem változott.

|  |  |  |
| --- | --- | --- |
|  | 2010. év | 2011.év |
| Engedélyezett létszámkeret | Dolgozói létszám: 48 főSzakmai létszám:: 44 főNem szakmai létszám: 4 főTeljes munkaidős alkalmazott:: 37 főRészmunkaidős alkalmazott: 11 fő Ebből: 6 órás: 10 fő 2 órás: 1 főNyolc órás foglalkoztatásra átszámítva 44.75 fő | Dolgozói létszám: 42 főSzakmai létszám: 39 fő ebből 8 órás 38 fő 4 órás 1 főNem szakmai létszám. 3főNyolc órás foglalkoztatásra átszámítv 41.5 fő |
| Változás a februári közgyűlési döntést követően | A 2009. évi létszámhoz képest nem volt változás, de a szakmai dolgozóknál 10 főt 8 órás foglakoztatásból 6 órás foglalkoztatottá kellett módosítanunk ( 8 fő gyotthon + 2 fő csecsemőotthon ). | csökkenésAz összdolgozói létszám 7 fővel csökkent:* 2 fő megszüntette közalkalmazotti munkaviszonyát, helyettük nem került sor felvételre
* 2 fő határozott idejű ( szerződéses ) munkaviszonyát nem hosszabbítottuk meg
* 2 fő nyugállományba vonult, megüresedett álláshelyüket nem töltöttük be
* 1 fő részmunkaidős ( 2 órás ) takarítónő munkaviszonyát megszüntettük

növekedés* 1 fő 4 órás megváltozott munkaképességű ( rehabos ) dolgozó felvétele gyermekfelügyelő munkakörbe
* a 6 órás foglalkoztatottak 8 órás foglalkoztatásra való visszaállítása
 |

***2/b. ) Továbbképzések***

A 2011. évi tervezésben irányadó volt a Gyermekvédelmi Törvényben előírt szakmai képesítési előírásoknak történő megfelelés. Folyamatos továbbá a személyes gondoskodást végző személyek továbbképzéséről és a szociális szakvizsgáról szóló ( 2000.( VIII.4. ) SZCSM rendelet 4.§ (6) bekezdése alapján történő továbbképzések figyelemmel követése, azokon való részvétel ütemezése, az előírt pontérték meghatározott időn belül történő megszerzése.

Az intézményben a megváltozott munkaképességű, heti négy órában, gyermekfelügyelő munkakörben foglalkoztatott kolléganő kivételével valamennyi munkavállaló rendelkezik a szükséges és előírt szakképesítéssel.

A dolgozói továbbképzéseket 2011. évben nem a költségvetés terhére, az erre járó normatív támogatás igénybevételével valósítottuk meg. Együttműködő partnerei vagyunk a Regionális Szociális Forrásközpont Nonprofit Kft „Támogató centrum” elnevezésű projektjének, mely révén kollégáink teljesen térítésmentesen vehettek részt képzéseken.. Az első félév során egy-egy szakmai egységünk, egy-egy szakmai team-ja vett részt szupervízión (összesen 10 fő ).

A második félévben a gyermekvédelmi intézmények vezetői számára vezetői coaching-ra került sor.

A továbbképzések biztosítását szem előtt tartva intézményünk alapítványa akkreditált „Kiégés elleni” tréninget szervezhet. Az akkreditáció érvényessége 2012 végéig ad lehetőséget ilyen jellegű továbbképzések indítására.

A 2010. év során a továbbképzéseken résztvevő, azokat teljesítő kollégák nem érték el az öt év alatt kötelezően megszerezhető pontértéket, így a 2011. év első negyedévében nem került sor 1 havi juttatás kifizetésére. Ugyanakkor nincs olyan dolgozónk sem, akinél a kötelező továbbképzés elmulasztása miatt, kezdeményezhető lenne a munkaviszony megszűntetése.

1. **Tárgyi feltételekben bekövetkezett változások**

Az intézmény tárgyi feltételei továbbra is jónak mondhatóak, ezt megerősítik az intézményben lefolytatott ellenőrzések, illetve az erről készült jegyzőkönyvek megállapításai. Néhány kisebb, a napi működéshez elengedhetetlenül szükséges javítási, karbantartási munka elvégzése megtörtént. Támogatók és az alapítvány bevonásával két lakás és valamennyi lakásotthon fürdőjének tisztasági meszelése megtörtént. A fürdők új zuhanyzókabinokkal bővültek, az udvari fa játékok felújítási munkálatai az ősszel megkezdődtek.

Támogatók felajánlása révén folyamatosan tudtuk cserélni az elhasználódott bútorokat, berendezési tárgyakat. Szombathely Város Önkormányzatának támogatásából három számítógépet tudtunk vásárolni.

Továbbra is jelentős és megoldásra váró probléma a lakásotthonok fűtési rendszerének átvizsgáltatása, átmosása, majd ezt követően a kazánok beállítása. Ennek szükségességét az indokolja, hogy a fűtési rendszer kivitelezése során nem került sor a rendszer átmosására, tisztítására. Így a fűtéscsövekben és a radiátorokban megtalálható olajiszap, az építési törmelékek, valamint a különböző szennyeződések a működtetés során jelentős problémákat okoznak. ( dugulások, szelepek, illetve különböző alkatrészek cseréje ). A fűtési időszakban szinte havonta kellet szerelőnek ( külső szakembernek ) elhárítania a hibát, melynek költségei jelentős összegeket emésztettek fel. Ugyanakkor a szakemberek elmondták, hogy a rendszer teljes átvizsgálása, tisztítása nélkül a hiba forrása nem szüntethető meg. A későbbiek során ez a kazánok végleges meghibásodásához is vezethet.

1. **Szakmai munka végrehajtása az ágazati jogszabályok, valamint az intézmény szakmai programjának tükrében**
2. ***Az intézményben élő gyermekek részére biztosított ellátás színvonala (élelmezés, ruházat, egészségügyi ellátás, szabadidős tevékenység)***
* ***élelmezés***

A 15/1998.(IV.30. ) rendelet 2011. január 1-i módosításától eltérően, mely a minimum élelmezésre fordítandó összeget határozza meg, intézményünk továbbra is a 2010. évi élelmezési normát ( 481 Ft /nap/gyermek) tudta biztosítani. Ennek oka, hogy a rendelet módosításakor már meghatározásra kerültek a 2011. évi költségvetésünk keretszámai. A szűkös, maradványelvű költségvetés pedig átcsoportosításra nem adott lehetőséget. Az élelmezés kiegészítését adományokkal igyekeztünk megoldani. Ennek ellenére november hónapban költségvetésből már nem tudtuk az élelmezést sem finanszírozni, ezért kénytelenek voltunk a gyerekek családi pótlékát erre a célra felhasználni, ami teljességgel jogszabály ellenes.

* ***ruházat***

Az előzőekben leírtak vonatkoztak a ruházati ellátásra is, hiszen szintén nem a rendelet előírásainak megfelelő összeget tudtuk biztosítani. Ez gyermekenként a 2011. évben 20 eFt-ot jelentett. A ruházati ellátást teljes egészében a családi pótlékokból fedeztük. Kiegészítésül szintén az adományok, illetve a gyerekek gyámi letétéből engedéllyel történő felhasználás említhető.

* ***egészségügyi ellátás***

A gyermekek egészségügyi ellátását a község gyermekorvosa, megbízási szerződéssel látta el. Az ellátás jó színvonalú, a Gyvt. előírásainak megfelelő volt. Szakorvosi vizsgálatokra, felülvizsgálatokra Szombathelyre vittük gyermekeinket, a szükséges egészségügyi ellátást valamennyi gondozottunk időben megkapta. Egy gyermekünket sorozatos gerincműtét miatt rendszeresen vittük a Pécsi Egyetemi Klinikára. A közgyógyellátásra jogosító igazolványokat valamennyi gyermekünknél megkértük, lejárati idő közeledtével megújítottuk.

Problémát jelentett, jelent ugyanakkor, hogy az ideiglenes hatállyal elhelyezett gyermekek esetében nem igényelhető közgyógyellátásra jogosító igazolvány, így ezeknél a gyermekeknél a gyógyszeres ellátás, tápszerbeszerzés jelentős anyagi terhet ró az intézményre. Súlyosbítja ezt a körülményt, hogy az ideiglenes elhelyezés időszaka sok esetben nem 30 nap ( mely meghosszabbítható további harminc nappal ), hanem néha több hónapot is jelent.

* ***szabadidős tevékenység***

Táborozások:

* Zalaegerszeg-Gábárt – június 25 – július 2 / forrás: támogató révén
* Balatonberény – július 11 – 16 / forrás: támogató révén /

Szabadidős programok és megvalósításukban együttműködő szervezetek:

* MMIK LOGO Ifjúsági Szolgálat – kortárssegítő csoport
* NYME Sporttudományi Intézet – Sportszervező szak – sportjellegű szabadidős programok szervezése
* Energy Fitness Stúdió – óvodástorna
* Holdfény Liget – Gyöngyösfalu – élményterápia, táborozás
* Haladás VSE - Sopron Bank – sportesemények látogatása
1. ***Gyámi és vagyonkezelési feladatok ellátása***

Az intézményben a gyámi és vagyonkezelési feladatokat Tóthné Maitz Márta, valamint Horváth Artur látták el. Az éves, illetve féléves gyámi jelentéseket, valamint a vagyoni helyzetről készült éves és eseti számadásokat minden esetben időben elküldtük az illetékes gyámhivatalok részére, melyek kivétel nélkül elfogadásra kerültek.

Kezelt vagyon 2011. december 31-én:

Folyószámlán elhelyezett összeg:: 52.821.875 Ft

Kötvényekben elhelyezett összeg ( nyitóértéken ): 1.650 000 Ft

**ÖSSZESEN: 54.471.875 Ft**

Gyámsággal járó jognyilatkozat megtételére az év során nem került sor, képviseletet oktatási intézményekben, hatósági meghallgatások és rendőri intézkedések során láttunk el. A gyámi tanácsadóval rendszeresen tartottuk a kapcsolatot.

Év végén új feladatként jelentkezett, hogy a kötött felhasználású családi pótlék intézményi alszámlaszáma megváltozott. Az ezzel kapcsolatos intézkedéseket megtettük. Elkezdtük a jogszabályi változásból adódó 100 % -os családi pótlék igénylését az alszámlára, ez a beszámoló benyújtásának időpontjában már teljes egészében befejeződött, az Magyar Államkincstári határozatok minden gyermek esetében megérkeztek.

1. ***Családgondozás, utógondozás***

A családgondozói feladatokat, csakúgy mint az utógondozást 2011. január 1-től kapcsolt munkakörben dolgozó kollégánk látta el. Ennek az - az oka, hogy a lakásotthoni csoportok létszámát, a létszámleépítéseket követően csökkentenünk kellett (azért történt azon a területen a létszámleépítés, mert onnan vonultak nyugállományba kollégák, így ez kevésbé fájdalommentesen, végkielégítés megfizetése nélkül történhetett), a hiányzó kollégákat a családgondozóval és az utógondozókkal pótoltuk. Ennek következtében az utógondozást és a családgondozást is heti 10 órában látták csak el a kollégák, illetve az utógondozói otthon külső férőhellyé minősítését követően második félévtől, utógondozást már csak egy kollégánk végez. Az utógondozottak számának csökkenése erre lehetőséget is adott.

A családgondozó tevékenységi körét korlátoznunk kellett, hisz a fentiekben említettek miatt az erre fordítható óraszám jelentősen lecsökkent. Környezettanulmányok elkészítésére, családlátogatásokra alig volt lehetőség, ezekre csak közvetlenül a hosszabb szüneti hazautazások előtt, annak előkészítéseként volt mód. A családok életkörülményeiről, lakhatásukról, az előző helyzetértékelés óta eltelt időszakról jóval kevesebb információt kaphattunk.

2011. évben jelentősen csökkent az utógondozói ellátásban részesülő fiatalok száma (nyolc utógondozott fiatalnak + egy anyának és gyermekének szűnt meg az utógondozói ellátása). Ez elsősorban a Gyvt. módosításából adódott ( 21. életév betöltése ). Ugyanakkor az utógondozói ellátásból kikerült fiatalok nagy számban folyamodtak otthonteremtési támogatásért, így az utógondozók a távozó fiatalok arányában nem tehermentesültek teljes egészében. Az utógondozói ellátásban maradt fiatalok, anyák ugyanakkor rendszeres segítséget igényelnek a továbbiakban is. Komoly problémát, és a jövőben megoldandó feladatot jelent az értelmi fogyatékos fiatalok utógondozása, társadalmi beilleszkedésük, elhelyezésük a munkaerőpiacon.

1. ***Tanulmányi munka, 2010/2011. tanév***

|  |  |
| --- | --- |
| Oktatási intézmény | létszám  |
| Gyöngyös-kert Óvoda - Gencsapáti | 14 |
| Gróf Apponyi A. Ált. Isk. - Gencsapáti | 19 |
| Váci M. Ált. Isk. Szombathely | 6 |
| Dr. Nagy L. EGYMI Eltérő Tantervű Ált. Isk - Kőszeg | 8 |
| Dr. Nagy L. EGYMI Beszédjavító Ált. Isk. - Kőszeg | 4 |
| Dr. Nagy L. EGYMI Eltérő Tantervű Középiskola. - Kőszeg | 3 |
| Vasi Bau Szakképző – Szombathely | 1 |
| III. Béla Szakközépiskola - Szentgotthárd | 1 |
| Orlay Kereskedelmi Szakképző - Szombathely | 1 |
| Hefele M. Szakiskola - Szombathely | 2 |
| Mezőgazdasági Szakiskola - Vép | 1 |
| Teleki Szakképző Iskola - Szombathely | 1 |
| Rendészeti Szakközépiskola - Körmend | 1 |
| Vendéglátói Szakközépiskola - Bük | 1 |

|  |  |  |  |  |  |
| --- | --- | --- | --- | --- | --- |
| évfolyam | Tanulói létszám | Sikeresen végzett | Osztályozó vizsgán bukott | Pótvizsgánbukott | Tanév végénosztályismétlésre bukott |
| 1. | 3 | 3 |  |  |  |
| 2. | 5 | 5 |  |  |  |
| 3. | 5 | 5 |  |  |  |
| 4. | 8 | 8 |  |  |  |
| 5. | 5 | 3 | 1 | 1 |  |
| 6. | 6 | 3 | 2 |  | 1 |
| 7. | 2 | 1 |  | 1 |  |
| 8. | 3 | 3 |  |  |  |
| 9. | 4 | 3 |  |  | 1 |
| 10. | 1 | 1 |  |  |  |
| 11. | 3 | 3 |  |  |  |
| 12. | 2 | 2 |  |  |  |
| 13. | 1 | 1 |  |  |  |
| Rendészeivégzős | 1 | 1 |  |  |  |
| **Össz.** | **49** | **42** | **3** | **2** | **2** |

Osztályozó vizsgára kötelezett gyerekeink valamennyien a speciális szükségletű, illetve deviáns magatartású fiatalok, akik szökéseik és engedély nélküli távozásaik miatt nem voltak osztályozhatóak. Mivel az osztályozó vizsga idején is szökésben voltak, valamennyien kötelesek ismételni a 2011/2012. tanévben az adott évfolyamot.

Nyolcadik osztályban három gyermekünk végzett, valamennyiüket választott iskolájukba vették fel: Művészeti Szakközépiskola, Mezőgazdasági Szakképző,

Szakmunkásképző iskolákban egy fiatal végzett, falusi vendéglátásból szerzett oklevelet.

A Rendészeti Szakiskolában szintén egy fiatal végzett, - kiváló minősítéssel. Szakközépiskolában egy növendékünk tett emelt szintű érettségit, őt felvették a Nyugat- Magyarországi Egyetem szociálpedagógus szakára, ahol szeptemberben megkezdte tanulmányait.

Komoly problémát jelentett annak az ötödik osztályos fiúnak a felkészítése, aki 2. osztályos kora óta (!) magántanuló. Súlyos pszichiátriai betegsége miatt normál iskolai közösségbe nem illeszthető, ezért minden iskolai félév végén osztályozó vizsgát kell tennie.

Az év során nagyon ritka volt az un. iskolakerülés, az igazolatlanul mulasztott órák száma minimálisnak mondható. Ugyanakkor szinte lehetetlen a szökésben lévő gyerekek tankötelezettségét biztosítani

Az oktatási intézményekkel jó volt a kapcsolatunk, rendszeresen vettünk részt szülői értekezleten, fogadó órákon, nyílt napokon.

1. **Pályázatok alakulása**

|  |  |  |  |
| --- | --- | --- | --- |
| Sorszám | Pályázat kiírója | Pályázat tárgya | Bírálat // összeg |
|  |  |  |  |
| 2. | NCA | Határon árnyúló civil kapcsolatok | Nem nyert |
|  |  |  |  |
| 4. | NCA | Működési támogatás | Nyert: 182.300 Ft |
|  |  |  |  |

A Gencsapáti Gyermekotthonért Alapítvány pályázott és nyert működési célú eszközbeszerzést célzó pályázaton. Az ezen beszerzett festékpatronokat, fénymásolópapírokat, irodai- és számítástechnikai eszközöket az intézmény működése során használtuk fel. Így immár hatodik éve ezek az eszközök nem költségvetésből kerülnek kifizetésre.

1. **Külső támogatóktól kapott felajánlások, adományok**

|  |  |  |
| --- | --- | --- |
| Sorszám | Támogató, adományozó | Adomány tárgya, becsült értéke |
| 1. | COOP Segély Alapítvány | tartós élelmiszer kb. 200 eFt |
| 2. | Domo-Fire Kályhastúdió | táborozás, tankönyvvásárlás – kb. 370 eFt |
| 3. | Amerikai Baptista Egyház | Balatonberényi táborozás kb. 650 eFt |
| 4. | Zala Megyei Mozgáskorlátozottak Szövetsége | Zalaegerszeg-Gébárti táborozás kb. 200 eFt |
| 5. | Teleki Szakképző Iskola diákjai | Festék + anyagvásárlás, festés kb. 40 eFt |
| 6. | Szombathelyi magánszemély | Festékanyag + festés munkadíja kb. 100 eFt |
| 7. | CBA és a Procter & Gamble közös programja A közösség szíve program” | padok, asztalok, zuhanyzókabinok, tanszerekkb. 1.000 eFt  |
| 8. | Magánszemélyek | ruhanemű, játék, bútorok, használati eszközök |
| 9. | Gencsapáti Gyermekotthonért Alapítvány | működéshez szükséges anyagok beszerzése, utazási költségek, szakmai anyagok beszerzése, gyermekprogramok finanszírozása kb. 150.eFt |

1. **Az intézmény 2011. évi gazdálkodása**

**Az intézmény általános pénzügyi helyzete:**

Az alapfeladat ellátásához szükséges pénzeszközök nem álltak rendelkezésünkre.

November hónaptól gyermekeink élelmezésére sem kaptunk működési támogatást, ezt jogszabályellenesen a gyerekek családi pótlékából finanszíroztuk, mely január közepéig 1.7 MFt –ot jelentett. Dologi kiadásaink tekintetében december hónaptól állnak fent szállítói tartozások, melyeket a mai napig sem tudtunk kiegyenlíteni.

**Bevételeink alakulása**

## Egyéb saját bevétel:

|  |  |  |  |  |
| --- | --- | --- | --- | --- |
| eredeti előirányzat | módosított előirányzat | ütemterv szerinti időarányos felhasználás | teljesítés | eltérés |
| 1.637 | 1.637 | 1637 | 755 | -882 |

Intézményi ellátási díjak soron utógondozottaink által fizetett térítési díjak kerültek könyvelésre. Ez a jogszabály változásból adódóan nem volt teljesíthető, hisz gyakorlatilag dolgozó utógondozott fiatalunk, akire a térítési díj fizetés vonatkozik, - nem maradt.

Az alkalmazottak térítése soron gyerekfelügyelőink - kötelező étkezőként -, térítési díjat fizetnek, ha szolgálatban vannak.

Támogatásértékű működési bevételek

Működési célú pénzeszköz átvétel

|  |  |  |  |  |
| --- | --- | --- | --- | --- |
| eredeti előirányzat | módosított előirányzat | ütemterv szerinti időarányos felhasználás | teljesítés | eltérés |
| 7.015 | 7.015 | 7.015 | 7.170 | +155 |

Támogatásértékű működési bevételek központi költségvetésből soron minden hónap elején, utólag, a gyermekvédelmi ellátásban részesülő gondozottjaink családi pótlékjának felét utalja át elkülönített számlánkra a Magyar Államkincstár.

Támogatásértékű működési bevétel áht-n belülről

|  |  |  |  |  |
| --- | --- | --- | --- | --- |
| eredeti előirányzat | módosított előirányzat | ütemterv szerinti időarányos felhasználás | teljesítés | eltérés |
| 0 | 198 | 198 | 198 | 0 |

Támogatásértékű működési bevételként a társadalombiztosítási alapból, útiköltség térítés gyanánt 238 Ft-ot utaltak át folyószámlánkra beteg gyermekünk szakrendelésre történő utaztatására. A 2011. évben a Munkaerőpiaci Alapból a Kormányhivatal Munkaügyi Központja 160 e Ft támogatást juttatott - munkabér utólagos kiegyenlítésére-, mivel pályázati úton lehetőségünk nyílott 1 fő megváltozott munkaképességű gyermek és ifjúságsegítő szakember foglalkoztatására.

**Felügyeleti szervtől kapott támogatás**

|  |  |  |  |  |
| --- | --- | --- | --- | --- |
| eredeti előirányzat | módosított előirányzat | ütemterv szerinti időarányos felhasználás | teljesítés | eltérés |
| 110.972 | 112.078 | 112.078 | 115.173 | +3.095 |

A túlfinanszírozás okai az előző évihez képest szűkös engedélyezett költségvetési támogatási

összegben keresendő. A 2010-es esztendőben 131.457 e Ft-volt az eredeti működési támogatási előirányzat, míg ez 2011 évben ez 110.972 e Ft-ra csökkent A csökkenés mértéke

**20.485 e Ft.**

**Kiadásaink alakulása**

Személyi juttatások

|  |  |  |  |  |
| --- | --- | --- | --- | --- |
| eredeti előirányzat | módosított előirányzat | ütemterv szerinti időarányos felhasználás | teljesítés | eltérés |
| 70.683 | 71.790 | 71.790 | 71.768 | +22 |

A fenti számok, az előirányzati keretszámok betartása csak úgy vált lehetővé, hogy a szakmai tevékenység minden területén törekedtünk a rendelkezésre álló munkaerő maximális kihasználására, a számfejtendő munkaórák keretében csökkentettük a műszakpótlékkal igénybe vehető munkaórák számát. A gyermekfelügyelői és nevelői feladatok gyakorlati ellátásába, a szűkös létszámkeret miatt a vezetők is aktív tevékenységet vállaltak.

Bejáró munkatársainknak utolsó alkalommal október hónapban számfejtettünk útiköltség térítést. Ennek kifizetésére - finanszírozás hiányában-2012. januárjában került sor, a november –december havi kifizetések azonban azóta sem történtek meg.

Munkaadókat terhelő járulékok

|  |  |  |  |  |
| --- | --- | --- | --- | --- |
| eredeti előirányzat | módosított előirányzat | ütemterv szerinti időarányos felhasználás | teljesítés | eltérés |
| 19.090 | 19.359 | 19.359 | 19.108 | +251 |

A megtakarítás oka a startkártyás foglalkoztatottakban keresendő.

Dologi kiadások

|  |  |  |  |  |
| --- | --- | --- | --- | --- |
| eredeti előirányzat | módosított előirányzat | ütemterv szerinti időarányos felhasználás | teljesítés | eltérés |
| 28.315 | 28.353 | 28.353 | 29.663 | +1.310 |

Dologi kiadásaink finanszírozására, szállítói számláink kiegyenlítésére, azok határidőben történő kifizetésének lehetőségeit biztosító finanszírozási összeg behatárolt kerete miatt tervezési lehetőségeink szűkösnek bizonyultak. Irányító szervünk a három legfontosabb energiahordozó tervezési volumenét meghatározta, így a fennmaradó összeggel gazdálkodva több-kevesebb sikerrel terveztük meg a dologi előirányzatokat

Az élelmiszer beszerzés soron időarányosan közel 430 e Ft túllépés mutatkozik, holott az élelmezési előlegek csoportra történő lebontásánál a hazautazásokat is figyelembe vesszük.

Ezen a soron is érzékelhető a maradványelvű tervezés

Szakmai anyagok beszerzése soron a legnagyobb tétel a tankönyvek, tanszerek beszerzése. Erre a sorra előirányzatot sem tudtunk tervezni az eredeti költségvetésben. Óriási szerencse, hogy egy vállalkozó szinte teljes egészében finanszírozta az ehhez szükséges összeget.

A gyermekek ruhapénzét a családi pótlék alszámláról, a befolyt 50% családi pótlékból biztosítottuk a felmerült szükségletnek megfelelően. Ezen a soron sem jutott előirányzat a keretlehetőségek miatt.

Előző évi pénzmaradvány átadása

|  |  |  |  |  |
| --- | --- | --- | --- | --- |
| eredeti előirányzat | módosított előirányzat | ütemterv szerinti időarányos felhasználás | teljesítés | eltérés |
| 0 | 6.215 | 6.215 | 6.215 |  |

Az előző évi visszafizetendő pénzmaradvány 6.215.000.-Ft.

Nagyobb összegű saját bevétel hiányában az előző évi pénzmaradvány kiadási oldalán szereplő 6.215 e Ft-ot az intézményfinanszírozással szemben könyvelhettük le, mely az év végéig rendelkezésre álló támogatást jelentősen lecsökkentette.

Ellátottak pénzbeli juttatása

|  |  |  |  |  |
| --- | --- | --- | --- | --- |
| eredeti előirányzat | módosított előirányzat | ütemterv szerinti időarányos felhasználás | teljesítés | eltérés |
| 2.674 | 2.674 | 2.674 | 3.663 | +617 |

Az ellátottak pénzbeli juttatása soron tervezett összeg a gyerekek zsebpénzének fedezete szerepel 2.257 e Ft összeggel, valamint utazási költsége 420 e Ft-al. A fentieken túlmenően felmerültek még iskoláskorú gyermekeinknél iskolai költségek, osztálypénz, diákigazolvány,

fénykép költségek is, melyre előirányzati keretösszeg már nem jutott.

**Intézményi bér- és létszámgazdálkodás alakulása**

Dolgozói létszám: 42 fő

Szakmai létszám: 39 fő

 ebből 8 órás 38 fő

 4 órás 1 fő ( rehabilitációs foglalkoztatott )

Nem szakmai létszám. 3 fő

Nyolc órás foglalkoztatásra átszámítva: 41.5 fő

Betöltetlen álláshelyünk nincs. Az engedélyezett létszámkeret az év során nem változott.

A rehabilitációs foglalkoztatott kolléga bér-és járulék költségét a rehabilitációs hozzájárulásból finanszíroztuk, erre a költségvetés személyi kiadásainál nem terveztünk külön.

**Intézményi fenntartóváltásból adódó, ehhez kapcsolódó feladatok**

Az intézmény 2012. január 1-ét követően a Vas Megyei Önkormányzattól átkerül a Vas Megyei Kormányhivatal Intézményfenntartó Központjához. Az ezzel kapcsolatos átadás-átvételi feladatokat határidőre végrehajtottuk, a szükséges adatszolgáltatásokat megtettük, az intézményi dokumentációk másolatait átadtuk. 2011. december 31-i zárással az intézmény minden szakmai egységét és területét érintő, átfogó leltárt készítettünk.

Ennek megfelelően jegyzőkönyv alapján az alábbiak kerültek átadásra:

* ingatlanvagyon
* befektetett eszközök leltára
* kisértékű tárgyi eszközök leltára
* bankszámlák december 31-i záró egyenleggel
* fennálló és folyamatban levő szerződések listája
	+ - közalkalmazotti foglalkoztatottakkal kapcsolatos kimutatások, adatok, nyilvántartások

**8. Az intézményben 2011. évben zajlott ellenőrzések és azok megállapításai**

1. Ellenőrző tevékenységünket a 2011. évi munkatervben meghatározottak alapján végeztük. Az ellenőrzések meglétéről, az ott tapasztaltakról minden esetben jegyzőkönyvet készítettünk, intézkedési javaslat megtételével. Súlyos szabálytalanságokat az ellenőrzések során nem tapasztaltunk, a munkáltatói jogkör gyakorlójának eljárást, vagy fegyelmi tárgyalást nem kellett kezdeményeznie.

Kiemelt ellenőrzési területek az alábbiak voltak:

* A gondozottak teljeskörű ellátásának nyomon követése
* Az átszervezett munkarend, illetve a különböző műszakokban ellátandó feladatok végrehajtásának hatékonysága
* Gazdálkodási fegyelem és az igazgatói utasítások betartása
* A délutáni gyermek foglakozások megszervezése: tanórák, korrepetálás, tehetséggondozás, szabadidő-szervezés
* Az intézmény épületeinek, tárgyi eszközeinek állapota. Állagmegóvásra, karbantartásra, illetve tárgyi eszközök cseréjére fordítható források felkutatása
* Örökbe fogadhatóvá nyilvánítás kezdeményezésének megtétele

b.) A belső ellenőrzések mellett külső, szakirányú ellenőrzések is folytak az otthonban. Ezeket természetesen mindig megelőzte egy belső ellenőrzés is.

Lefolytatott külső ellenőrzések:

* *A normatív támogatások, valamint a szakmai továbbképzések éves összegének, valamint felhasználásának ellenőrzése*

Ellenőrzést végző szerv: Megyei Önkormányzati Hivatal Belső Ellenőrzési Csoport

Az ellenőrzés időpontja: 2011. január

Az ellenőrzés megállapításai: Hiányosságokat nem tárt fel, a normatív támogatások nyilvántartása, valamint a továbbképzések normatíváinak lehívása, felhasználása a jogszabálynak megfelelően történt.

Az ellenőrzést követő intézkedések: Nem volt szükség

* *Általános, az intézmény egészét érintő átfogó ellenőrzés*

Ellenőrzést végző szerv: Állami Népegészségügyi és Tisztiorvosi Szolgálat - Szombathely

Az ellenőrzés időpontja: 2010. április

Az ellenőrzés megállapításai: Az intézmény általános helyzetét kielégítőnek, illetve jónak találta. A lakásotthonok tisztasági meszelésének elvégzését, valamint a fürdők zuhanyzóinak felújítását említi megoldandó feladatként. Az utógondozói otthon lakásai viszont teljes felújításra szorulnak, ezt a jegyzőkönyv külön kiemeli.

Az ellenőrzést követő intézkedések: CBA és a Procter & Gamble közös programja A közösség szíve” elnevezésű program révén valamennyi fürdőben ki tudtuk cserélni a zuhanyzó kabinokat. Egy lakásotthonunkban, valamint valamennyi fürdőben, - támogató bevonásával - elvégeztük a tisztasági meszeléseket. A többi lakásotthon tisztasági meszelését a második félévben szintén el kell végezni, de ennek előfeltétele, a megfelelő támogatói kör felkutatása, hisz erre költségvetésből nincs lehetőségünk.

Az utógondozói lakások felújítási munkálatai több millió forintba kerülnének, ezért erre a közeljövőben pályázati kiírás hiányában nem kerülhet sor.

* *Gyermekvédelmi gondoskodásban élők teljeskörű ellátása, a szakmai munka feltételei*

Ellenőrzést végző szerv: Vas Megyei Kormányhivatal Gyámhivatala

Az ellenőrzés időpontja: 2010. március 11.

Az ellenőrzés megállapításai: Az intézményben folyó szakmai munkát jó színvonalúnak ítélte meg. A gyerekek teljeskörű ellátása tekintetében az étkezésre, ruházatra jutó összeg, - mely a törvény által előírt minimum összegnél kevesebb – a jegyzőkönyvben rögzítésre került. Szintén az intézkedési javaslatok között szerepel a hiányzó szakmai létszám pótlása ( csecsemőgondozó, pszichológus, gyermekfelügyelő családgondozó )

Az ellenőrzést követő intézkedések: a fenntartóval konzultáltunk a jegyzőkönyv megállapításairól, forráshiányból adódóan azonban ezeken egyelőre nem tudunk változtatni.

* *Szabadságra, szabadságkiadásra, pihenőidőre vonatkozó rendelkezések betartása*

Ellenőrzést végző szerv: Vas Megyei Kormányhivatal

Munkavédelmi és Munkaügyi Szakigazgatási Szerv

Az ellenőrzés időpontja: 2011. március-május

Az ellenőrzés megállapításai: A csecsemőotthoni szakmai egységben a szabadságkiadások nem a törvényi előírásoknak megfelelően történtek. Az éves szabadságok kiadása csúszott, illetve az előző évről, évekről áthozásra kerültek, melyeket a munkavállalók nem tudtak kivenni. Ennek elsősorban az volt az oka, hogy a 2009. és 2010. évben sem volt meg az a szakmai létszám, melyet a Gyvt. előírt, ugyanakkor a csecsemőotthon 100 %-os kihasználtsággal működött. A szabálytalanságok miatt 100 eFt bírságot szabtak ki.

Az ellenőrzést követő intézkedések: A csecsemőotthoni dolgozók munkarendjét, munkabeosztásukat felülvizsgáltuk, ebben a feladatellátást figyelembe véve változásokat eszközöltünk. Ezzel e dolgozók pihenőideje jobban biztosítható, a szabadságkiadás pedig folyamatosabbá válik. Ugyanakkor a felhalmozódott szabadságok kiadásához továbbra is hosszabb idő szükséges.

**9. Éves munka összefoglalása, értékelése**

Összességében elmondható, hogy az intézményben folyó szakmai munka fő meghatározója a gazdasági helyzet volt, s ez sajnos szinte minden területen éreztette hatását. Igazán jó szakmai munkát végezni csak akkor lehet, ha sem az ellátottak, sem pedig az őket ellátók nem egy problémákkal terhes környezetben élnek, illetve végzik nap, mint nap munkájukat.

Szakmai munkánkat alapvetően befolyásolta a speciális szükségletű, deviáns magatartású lányok fogadása, normál lakásotthoni környezetben, integrált módon történő elhelyezésük.

Elmondható, hogy ezen a téren nem hogy a speciális lányok megatartási problémáit nem tudtuk megoldani, de általuk, intézményes keretek közt veszélyeztettük a velük együtt elhelyezett gyermekeket. A problémák sajnos csak abban az esetben mutattak csökkenő tendenciát, amikor ezek a fiatalok szökésben voltak, s ezen időszak alatt távollétükben nem dúlták fel a gyermekotthon életét. Úgy gondolom, hogy a megyei gyermekvédelmi rendszernek, az abban dolgozó szakembereknek ezt a problémát minél előbb orvosolniuk kell. Erre pedig más lehetőség nem mutatkozik, mint az igényeknek megfelelő, speciális szükségletű leányok fogadására alkalmas otthon létrehozása. Véleményem szerint újra át kell tekinteni és fel kell mérni a megyei gyermekvédelmi rendszer meglévő lehetőségeit, erőforrásait, s azt szakmai elvárásokhoz és igényekhez igazítva kell újragondolni.

Ez az időszak erre a legalkalmasabb, hisz a fenntartóváltás, a gazdálkodással összefüggő változások, az új, illetve módosított jogszabályok, az intézményvezetői pályáztatások mind-mind generálják a változásokat. S ha ez valóban így van, akkor ezt alulról építkezve, a szakma

véleményét kikérve kell megtenni. Figyelembe véve az ellátottak, az ellátást végzők érdekeit, s szem előtt tartva a reálisan kitűzhető célokat, megvalósítható feladatokat.

 Gencsapáti, 2011. február 13.

 /: Horváth Artur :/

 igazgató

A 2011. évi beszámolót a nevelőtestület nevében elfogadta:

 /: Hollósiné Illés Andrea :/

 a Közalkalmazotti Tanács Elnöke

 /: Németh Gáborné:/

 Szakszervezeti Titkár